**Ministru kabineta rīkojuma projekta “Par VSIA “Paula Stradiņa klīniskā universitātes slimnīca” attīstības koordinācijas un uzraudzības padomes izveidi” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts “Par VSIA “Paula Stradiņa klīniskā universitātes slimnīca” attīstības koordinācijas un uzraudzības padomes izveidi” izstrādāts saskaņā ar Ministru kabineta 2017.gada 24.janvāra sēdes protokollēmuma Nr.4 42.§ “Atbildes projekts Saeimas Publisko izdevumu un revīzijas komisijai (VSIA “Paula Stradiņa Klīniskās universitātes slimnīcas” attīstības koordinācijas un uzraudzības padomi)” 3.punktu, kas nosaka, ka Veselības ministrija sagatavo un iesniedz izskatīšanai Ministru kabinetā Ministru kabineta rīkojuma projektu par VSIA “Paula Stradiņa Klīniskās universitātes slimnīca” attīstības koordinācijas un uzraudzības padomes izveidi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | VSIA “Paula Stradiņa klīniskā universitātes slimnīca” (turpmāk – PSKUS) ir veselības aprūpes ekselences centrs un ir vienīgā izteikti multidisciplinārā slimnīca valstī ar lielāko skaitu specializēto klīniku/centru, kur strādā valsts vadošie speciālisti un zinātnieki savā ārstniecības nozarē un tai ir būtiska loma sabiedrības interešu – veselības aizsardzības un drošības, nodrošināšanā. Lai nodrošinātu un attīstītu PSKUS sniegtos pakalpojumus atbilstoši augsti specializētas universitātes klīnikas standartiem, nepieciešams modernizēt un paplašināt PSKUS infrastruktūru. 2004.gada Veselības aprūpes aprīkojuma pētniecības institūta ”SOTERA” eksperti izstrādāja diskusijas dokumentu ”Septiņu slimnīcu novērtējums Rīgas pilsētā”. Veikto pētījumu mērķis bija izvērtēt esošo PSKUS ēku tehnisko stāvokli un to izmantojamību nākotnē, zemes izmantošanu, transporta stāvokli, kā arī loģistiku. Somu eksperti atzina, ka PSKUS ēkas ir ļoti sliktā vai vidēji sliktā tehniskā stāvoklī, un novērtēja ar vidējo atzīmi 1,89 (5 ballu skalā). PSKUS kompleksa viena no būtiskākajām problēmām ir telpu trūkums, kas pacientiem nenodrošina veselības aprūpi nepieciešamajā apjomā un kvalitātē. Liela daļa no PSKUS ēkām ir mazas, atsevišķi izvietotas būves, kas apgrūtina pacientu pārvietošanu un personāla darbu.Darbs pie PSKUS infrastruktūras modernizēšanas un paplašināšanas darbiem tika uzsākts jau 2006.gadā, kad tika nodefinēti galvenie PSKUS attīstības mērķi. 2009.gada 5.maijā tika saņemts Rīgas pilsētas būvvaldes jaunbūvējama objekta plānošanas un arhitektūras uzdevums. Lai attīstītu PSKUS sniegtos pakalpojumus atbilstoši augsti specializētas universitātes klīnikas standartiem, 2011.gadā Austrijas uzņēmumi ”Solve Consulting Managementberatung GmbH” un ”Ebner Hohenauer HC Consult” izstrādāja PSKUS administratīvās organizācijas plānu.PSKUS ilgtermiņa attīstības mērķi paredz daļēju esošo ēku nojaukšanu, lai izbūvētu divus jaunus korpusus (A un B), kā arī vēsturiskā mantojuma – Šmēlinga arhitektūras pieminekļu – restaurēšanu, izvietojot tur mācību un zinātnes parku. Atbilstoši nekustamā īpašuma lietošanas un pārvaldīšanas līgumam infrastruktūra PSKUS nodota noteiktu valsts funkciju veikšanai.Ēkas, kurās izvietota PSKUS, ir būvētas vairāk kā pirms 100 gadiem, tās neatbilst normatīvo aktu prasībām veselības pakalpojumu sniegšanai, neatbilst normatīvo aktu prasībām darba aizsardzības jomā, kā arī nav atbilstošas ugunsdrošības standartiem un vides pieejamības standartiem. Lai nodrošinātu veselības aprūpes pakalpojumu pieejamību un drošību, tādējādi nodrošinot būtisku sabiedrības interešu aizsardzību, efektīvu finanšu līdzekļu izmantošanu un ilgtspējīgu attīstību, PSKUS, piesaistot Eiropas Reģionālās attīstības fonda finansējumu, šobrīd tiek īstenoti PSKUS jaunā A korpusa 1.kārtas un 2.kārtas attīstības projekti:1. A korpusa 1.kārtas projekts tiek īstenots saskaņā ar Ministru kabineta 2009.gada 13.janvāra noteikumiem Nr. 44 “Noteikumi par darbības programmas “Infrastruktūra un pakalpojumi” papildinājuma 3.1.5.3.1.apakšaktivitāti “Stacionārās veselības aprūpes attīstība” un tā kopējie izdevumi sastāda 86 211 665,15 EUR. 2. A korpusa 2.kārtas attīstības projekts tiks īstenots saskaņā ar 2016.gada 9.augusta Ministru kabineta protokollēmumu Nr.39 45.§ un tiks līdzfinansēts Eiropas Savienības struktūrfondu un Kohēzijas fonda 2014.-2020.gada plānošanas perioda darbības programmas ”Izaugsme un nodarbinātība” 9.3.2. specifiskā atbalsta mērķa ”Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” ietvaros, tā kopējās izmaksas plānotas 91 068 678 EUR. Savukārt PSKUS turpmāko attīstības projektu realizācijai, kuru realizācijas finansējumu avoti šobrīd vēl nav identificēti, tostarp B korpusa attīstībai, tiks turpināts darbs, lai identificētu un piesaistītu finanšu instrumentus (ārvalstu, valsts budžeta), kas būs arī viena no VSIA “Paula Stradiņa Klīniskās universitātes slimnīca” attīstības koordinācijas un uzraudzības padomes (turpmāk – Padome) funkcijām – proti sekot līdzi PSKUS attīstībai. Ņemot vērā PSKUS attīstības projektu nozīmību un A korpusa 1.kārtas projekta īstenošanas laikā konstatētajām atkāpēm un nepilnībām gan termiņu, gan kvalitātes un īstenošanas jautājumos, Ministru kabinets, Saeima un arī sabiedrība seko līdzi gan A korpusa 1.kārtas, gan 2.kārtas attīstības projektiem, aicinot regulāri sniegt informāciju, tostarp Saeimas Publisko izdevumu un revīzijas komisija (turpmāk – SPIRK) ar 2016.gada 29.novembra sēdes protokola Nr.144 un 2016.gada 30.novembra sēdes protokola Nr.145 lēmumiem ir uzdevusi Ministru kabinetam izvērtēt A korpusa 1.kārtas būvniecības un telpu aprīkošanas darbu izpildes progresu un veikt darbības finansiālo risku novēršanu, izvērtēt A korpusa 2.kārtas projekta realizācijas laika grafiku, rodot risinājumus būvniecības ātrākai pabeigšanai, kā arī aicinājumu Ministru kabinetam līdz 2017.gada 11.janvārim izveidot PSKUS attīstības Koordinācijas un uzraudzības padomi.SPIRK 2017.gada 12.janvāra vēstulē Nr.142.9/12-5-12/17 ir atkārtoti uzdevusi Ministru kabinetam izveidot Padomi un aicinājumu ņemt vērā SPIRK sniegtos priekšlikumus attiecībā uz Padomes sastāvu un uzdevumiem.Atsaucoties uz iepriekšminēto Veselības ministrija ir sagatavojusi Ministru kabineta rīkojuma projektu par Padomes izveidi, kuras priekšsēdētājs būs veselības ministrs, un paredzot padomes sastāvā iekļaut SPIRK, Ekonomikas ministrijas, Finanšu ministrijas, Veselības ministrijas, Rīgas Domes, Latvijas Lielo slimnīcu asociācijas, PSKUS Medicīnas padomes pārstāvjus. Rīkojums nosaka Padomei uzdevumus un uzdod PSKUS nodrošināt Padomes darba organizāciju, pildot sekretariāta funkcijas.Ar Rīkojumu netiek veidota Padome Publiskas personas kapitāla daļu un kapitālsabiedrību pārvaldības likuma izpratnē un tā nebūs PSKUS pārvaldes institūcija, bet gan institūcija, kas uzraudzīs PSKUS attīstības projektos iesaistīto institūciju rīcības koordināciju, sekos līdzi attīstības projektu izpildei, sniegs konsultatīvus ieteikumus, sniedzot atbalstu PSKUS attīstības projektu īstenošanā. Padomes locekļiem netiks noteikta atlīdzība.Ņemot vērā, ka PSKUS ilgtermiņa attīstības mērķi paredz ne tikai jaunā A korpusa 1.kārtas un 2. kārtas attīstību (izbūvi), bet nākotnē ir paredzēta arī B korpusa izbūve un citas attīstības darbības ar mērķi visas PSKUS teritorijas sakārtošanai, uzskatām, ka Padome izveidojama ar mērķi uzraudzīt visus PSKUS attīstības projektus. PSKUS attīstība neparedz tikai ēku attīstību, bet arīdzan pārējās infrastruktūras attīstību, kas ietver arī ēku aprīkojumu, mēbeles, medicīniskās un saimnieciskās tehnoloģijas. Padome uzsākot darbību vienosies par darbības pamatprincipiem, piemēram, cik bieži tiks organizētas sanāksmes, kā tiks pieņemti lēmumi u.c.Papildus ar Ministru kabineta 2016.gada 9.augusta sēdes protokola Nr.39 45.§ 9.punktu Veselības ministrijai (PSKUS) ir uzdots līdz PSKUS lielā projekta iesnieguma iesniegšanai Centrālajā finanšu un līgumu aģentūrā izveidot projekta sabiedriskās uzraudzības grupu vai pēc būtības līdzīgu uzraudzības padomi vai forumu, kas ļautu novērst un mazināt ar projekta ieviešanu saistītos riskus un veicinātu atklātību un galveno ieinteresēto partneru iesaisti un atbalstu. Attiecīgi PSKUS ir uzrunājusi dažādu institūciju pārstāvjus ar uzaicinājumu dalībai sabiedriskās uzraudzības grupā, šobrīd noris pārstāvju deleģēšanas un grupas izveides process.Tādejādi ar Ministru kabineta rīkojuma projektu tiks nodrošināta augstākā līmeņa attīstības projektu virsuzraudzība, kas papildinoši PSKUS izveidotajai sabiedriskās uzraudzības grupai nodrošinās visu līmeņu interešu aizstāvību un uzraudzību. |
| 3. | Projekta izstrādē iesaistītās institūcijas | Veselības ministrija, Ekonomikas ministrija, Finanšu ministrija, Rīgas Dome, Latvijas Lielo slimnīcu asociācija, VSIA “Paula Stradiņa klīniskā universitātes slimnīcas” medicīnas padome, Saeimas Publisko izdevumu un revīzijas komisija. |
| 4. | Cita informācija | Rīkojuma projekts paredz apstiprināt Padomes sastāvu un tās priekšsēdētāju, kā arī noteikt veicamos uzdevumus. |

Anotācijas II, III, IV, V, VI un VII sadaļa – nav attiecināms.

Veselības ministre Anda Čakša

Vīza: Valsts sekretārs Kārlis Ketners

L.Roze 67876157

Ligita.Roze@vm.gov.lv